Oficiālais Vēstnesis L 335 , 23/12/1994 Lpp. 0056 - 0057

Speciālizdevums somu valodā: Nodaļa 2 Sējums 16 Lpp. 0070

Speciālizdevums zviedru valodā: Nodaļa 2 Sējums 16 Lpp. 0070



Komisijas Regula (EK) Nr. 3176/94 (1994. gada 21. decembris) par dažu preču klasifikāciju Kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un Kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 1737/94 [2], un jo īpaši tās 9. pantu, tā kā, lai nodrošinātu minētās regulas pielikumā dotās Kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti Kombinētās nomenklatūras interpretācijas vispārējie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšnodaļas, un kas ir ieviesta ar īpašiem Kopienas noteikumiem par tarifu vai citu pasākumu piemērošanu preču tirdzniecībā; tā kā atbilstīgi minētajiem vispārējiem noteikumiem preces, kas aprakstītas šīs regulas pielikuma tabulas 1. ailē, jāklasificē saskaņā ar KN kodiem, kas norādīti tabulas 2. ailē, pamatojoties uz 3. ailē izklāstītajiem iemesliem; tā kā, ievērojot Kopienā spēkā esošos noteikumus par divkāršās pārbaudes sistēmām, kā arī iepriekšēju un retrospektīvu Kopienas uzraudzību pār tekstilizstrādājumiem, tos importējot Kopienā, ir lietderīgi, ka juridiski saistošu informāciju par tarifiem, ko attiecībā uz preču klasifikāciju Kombinētajā nomenklatūrā sniedz dalībvalstu muitas dienesti, bet kas neatbilst šai regulai, preču turētājs var turpināt izmantot 60 dienas, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidošanu [3]; tā kā šajā regulā paredzētie pasākumi atbilst Muitas kodeksa komitejas Tarifu un statistikas nomenklatūras nodaļas atzinumam, IR PIEŅĒMUSI ŠO REGULU. 1. pants Preces, kas aprakstītas pielikuma tabulas 1. ailē, Kombinētajā nomenklatūrā klasificē ar KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos noteikumus attiecībā uz divkāršās pārbaudes sistēmām un iepriekšēju un retrospektīvu Kopienas uzraudzību pār tekstilizstrādājumiem, tos importējot Kopienā, saskaņā ar 12. panta 6. punktu Regulā (EEK) Nr. 2913/92 preču turētāji 60 dienas var turpināt izmantot juridiski saistošu informāciju par tarifiem, ko attiecībā uz preču klasifikāciju Kombinētajā nomenklatūrā sniedz dalībvalstu muitas dienesti, bet kas neatbilst šai regulai. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 21. decembrī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 182, 16.7.1994., 9. lpp. [3] OV L 302, 19.10.1992., 1. lpp. -------------------------------------------------- PIELIKUMS APRAKSTS | Klasifikācija (KN kods) | Pamatojums | (1) | (2) | (3) | Taisnstūrveida izstrādājums, mazgājams īpašā režīmā, darināts no ļoti cieši austa vienkrāsas auduma (100 % kokvilnas). Malas nostiprinātas ar audumu un apvīlētas. Virsma pāršūta tā, lai veidotos iekšējas kabatas ar atvērumiem vienā no pusēm, ko iespējams pildīt ar spalvām, dūnām vai citu materiālu (dūnu vai tml. tiks) | 63079099 | Klasifikāciju nosaka pēc Kombinētās nomenklatūras interpretācijas 1. un 6. vispārējā noteikuma un KN kodu 6307, 630790 un 63079099 formulējuma Sk. arī Harmonizētās sistēmas skaidrojošās piezīmes attiecībā uz pozīciju 6302 | --------------------------------------------------